钦定古今图书集成/历象汇编/乾象典/第032卷 > 《明阳玛诺天问略》 > 金星在月上不揜日光图
## 钦定古今图书集成/历象汇编/乾象典/第032卷 > 《明阳玛诺天问略》 > 金星在月上不揜日光图

金星在月上不揜《日光图说》。

如右图，甲为人目，庚为物体，甲乙甲己为人目，所射
两直线，则径愈近愈小，愈远愈大，故“戊大于丁，而丁
大于丙也。”试以人手隔目，手愈近于目，则愈揜物体
矣。是故金星虽大于月，乃在月天之上，去人目甚远，
故不能揜日光也。月虽小于金星，乃在金星天之下，
去人目最近，故能揜日光也。此其理也。

问：“日大于月固矣，日轮较地球不知其大有几？”曰：“吾
国历家著明此理，有论甚广。测七政高下及大小之
度分，有器甚准。日大于地，一百六十五倍又八分之
三。欲征之，宜知圆光照圆体之影也。圆光若照圆体
同大，其影广恒等而无穷。若照圆体更大，其影渐大，
而亦无穷。若照圆体更小，其影渐小，而有尽。”